**Изх. № 91-189-43/ 21.11.2016 г.**

**ДО ВСИЧКИ ЗАИНТЕРЕСОВАНИ ЛИЦА**

**Относно:** Получени исканея за разяснения по чл. 33, ал. 1 от ЗОП

**УВАЖАЕМИ ДАМИ И ГОСПОДА,**

На основание чл. 33, ал. 2 и ал. 4 от Закона за обществените поръчки и във връзка с постъпили запитвания, предлагаме на Вашето внимание следното разяснение, относно открита процедура за провеждане на обществена поръчка с предмет: **„Изпълнение на строителни и монтажни работи за Проект „Интегрирана система за градски транспорт на гр. Русе – 2 етап“, инвестиционен приоритет „Интегриран градски транспорт“,**

с уникален номер в Регистъра по обществените поръчки 00115-2016-0041.

**ВЪПРОС 1:** *В приложената от Възложителя Документация за участие в по-горе цитираната обществена поръчка в ЧАСТ II. Методика за определяне на комплексната оценка на офертата, т. 2 Характеристика, относима към дейността, свързана с изпълнението на строителството: Х2 е написано: „относно техническите параметри, примерни такива за конкретната обществена поръчка могат да бъдат:*

*- предложения за осигуряване на по-добро качество и устойчивост на влаганите материали, техники на изпълнение, насочени към гарантиране на по-голяма безопасност при ползването на обектите от отделните обособени позиции, ефективност и дълготрайност на изградените съоръжения/обекти/елементи или други според предложенията на участниците;*

*- използване на различни от проектираните капаци/шахти и/или други материали с цел постигане на по-високо качество от това в инвестиционния проект.“*

*От тръжната документация не става ясно какви са конкретните технически параметри и характеристики на залегналите в инвестиционния проект материали, което прави невъзможна обективната и недвусмислена съпоставка на предложените от нас материали с проектните.*

*Молим Възложителя да предостави конкретните технически параметри и характеристики на залегналите в инвестиционния проект материали, за да може да бъде възможно предлагането по-качествени и устойчиви материали.*

**ОТГОВОР:** Съгласно чл. 49, ал. 2от ЗОП „Техническите спецификации не могат да съдържат конкретен модел, източник или специфичен процес, който характеризира продуктите или услугите, предлагани от конкретен потенциален изпълнител, нито търговска марка, патент, тип или конкретен произход или производство, което би довело до облагодетелстване или елиминиране на определени лица или някои продукти.“

Минималните работни характеристики и функционални изисквания, които ще бъдат приети от Възложителя са посочени в инвестиционните технически проекти, приложени към документацията по настоящата обществена поръчка.

**ВЪПРОС 2:** *В отговора на получено разяснение с изх. №91-189-41/14.11.2016 г., Възложителя отговаря: „Съгласно чл. 67, ал. 2 и чл. 66 ЗОП отделен ЕЕДОП се представя за трети лица, чиито капацитет участникът ще използва за доказване на съответствието с критериите за подбор и за посочените в офертата подизпълнители, на които участникът възнамерява да възложи изпълнението на определен дял от предмета на обществената поръчка.“*

*Молим Възложителя да потвърди разбирането ни, че след като „не е представил минимални изисквания в критериите за подбор за екип за изпълнение на поръчката“, не е необходимо да се попълва Част IV: Критерии за подбор, раздел В: Технически и професионални способности и по-точно т. 2 и т. 6 б).*

**ОТГОВОР:** Възложителят не е поставил изискванеза персонал като минимално изискване за подбор и не е необходимо попълване на част Част IV, раздел В, т. 2 и т. 6 б) от ЕЕДОП за екипа за изпълнение на поръчката.

**ВЪПРОС 3:** *В Приложение № 4* **– ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА и по-точно Б). *Относно професионалната компетентност на персонала, на който е възложено строителството, като минимум:….. и* (ВАЖНО! Освен информация за доказване на изискванията към експертите, подлежащи на оценка, следва да се представят и документи към настоящото предложение за изпълнение на поръчката, доказващи образованието, правоспособността, квалификацията, специфичен професионален опит и участието в договори/услуги/проекти/дейности за определен брой строителни обекти/строежи на всеки един от посочените експерти!!!).**

*Молим Възложителя, да посочи конкретните документи, които са достатъчни за да се докажат по отделно всяко едно от изискванията на Възложителя за :*

* *образованието;*
* *правоспособността;*
* *квалификацията;*
* *специфичен професионален опит;*
* *участието договори/услуги/проекти/дейности за определен брой строителни обекти/строежи на всеки един от посочените експерти.*

**ОТГОВОР:** Възложителят ще приеме диплома, сертификат, удостоверение, препоръка и/или други по преценка на участника, безспорно доказващи наличието на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.

**Забележка:** Настоящото разяснение е неразделна част от документацията за провеждане на обществената поръчка.

**ПЛАМЕН СТОИЛОВ /П./**

*Кмет на Община Русе*

*Вярно с оригинала,подписан на хартия!*

*Подписът е заличен на основание чл. 42, ал. 5 и чл. 2, ал. 2, т. 5 от ЗЗДЛ.*